Kinders - Ouderdomsgroep 6 - 9: Graffiti Books
As die kat weg is …
Ontmoet vir Aristoteles, 'n kat met hope houding!
Aristoteles is 'n silwergrys mannetjieskat in die fleur van sy lewe, en hy is baie mooi - hy reken self so. Anna en haar gesin dink gelukkig ook so. Altans, dis wat Aristoteles dink … tot die dag toe hy uitvind Anna wil graag 'n hond vir haar verjaardag hê.
Watter verstandige agtjarige dogtertjie wil so 'n irriterende, keffende dierasie hê?
Aristoteles is vasbeslote dat dit nie gaan gebeur terwyl hy die kat in die huis is nie! Al wat hy hoef te doen, is om Anna te laat besef hoeveel hy vir haar beteken - en hy gaan wegloop om sy punt te bewys.
Ongelukkig is die lewe van 'n straatkat nie heeltemal wat Aristoteles verwag het nie …
Hierdie snaakse, avontuurbelaaide storie word uit die perspektief van Aristoteles die kat vertel, en is briljant deur die veelbekroonde Kobus Geldenhuys uit die oorspronklike Duits vertaal.
'n Unieke nuwe reeks wat jy en jou kind saam kan lees. Op die linkerkanste bladsye is die volledige storie vir jou om voor te lees. Op die regterkanste bladsye is eenvoudige kort sinne wat jou kind maklik kan baasraak.
Aspoestertjie Lees Self Vlak 1
Die wonderlike feëverhaal van Aspoestertjie word lewendig met vyf saamlees klanke. Dit is heerlike pret vir alle jong kinders!
Bella ken 'n paar parmantige truuks. Sy en haar kat Sebastiaan woon op Wag-'n-Bietjie en sommer met die intrapslag laat hulle die dorp regopsit toe Bella al haar meubels by die voordeur uit toor. Sy neem ook deel aan die dorp se talentkonsert - as kulkunstenaar! Bella skryf Sebastiaan in vir die katteskou, met katastrofiese gevolge, en wanneer Bella werk kry as 'misterieuse koper' moet die dorp se diewe ligloop vir Bella-met-haar-kamera-bril!
Illustrator: Anette Swoboda
Ben is 'n Indiaan, skatsoeker en kaskarbestuurder. Ben is sommer enigiets wat hy wil wees. En sy troeteldierskilpad gaan oral saam. Of hulle nou as dapper Indiane (skelmpies) Ben se ouboet se boomhuis gaan verken, of in die spruitjie gaan toets of Meneer Skillie nie dalk vinniger in die water is as op land nie ... Enige uitstappie is pret, en 'n wêreld van avonture wag op hulle.
Die stories is vanuit die seuntjie se perspektief vertel en is hartlik en snaaks.
Illustrator: Séan Verster
Vir 3-6 jaar. Bennie Boekwurm woon diep onder die grond daar in die Wielie Walie-parkie. In sy tonnelhuisie is daar rakke en rakke vol storieboeke. Sy naam is nie verniet Bennie Boekwurm nie. Bennie hou baie daarvan om stories vir kinders te lees. Hy wag nou juis vir hulle om hom te roep. Hy het klaar die boek uitgesoek . . . Die stories is gebaseer op die bekende TV-reeks op SABC in die 80er jare. Illustrasies is helder en kleurvol en sal kleintjies sowel as hulle ouers bekoor.
Bennie Boekwurm vertel lekker stories 2
Bennie Boekwurm woon in sy tonnelhuisie in die Wielie Walie-parkie, waar hy vir die kinders boeke lees. In hierdie pragtig-geïllustreerde boek vertel Bennie nog vier heerlike stories: Miesie Muis bak 'n verjaardagkoek, Ouma kry 'n hondjie, Babet By leer dans en Tokka Kabouter maak grappies! 'n Heerlike opvolg op die eerste topverkoper 'Bennie Boekwurm vertel lekker stories' met een van Suid-Afrika se gewildste en mees ikoniese kinderkarakters.